|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ,**  **ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ &** Δ/ΘΜΙΑΣ ΕΚΠ/ΣΗΣ ΚΡΗΤΗΣΓΡΑΦΕΙΟ ΣΧΟΛΙΚΩΝ ΣΥΜΒΟΥΛΩΝΔ.Ε. Π.Ε. ΗΡΑΚΛΕΙΟΥ **Πανσεληνάς Γιώργος** Σχολικός Σύμβουλος ΠληροφορικήςΤαχ. Δ/νση : Ρολέν 4Ταχ. Κώδικας : 71305 ΗΡΑΚΛΕΙΟΤηλέφωνο : 2810246861, 6945658953e-mail: panselinsch.gr Δικτυακός τόπος: plirancrete.sch.gr | Ηράκλειο, 22/3/2016 Α.Π: 554  Προς: Δημοτικά, Γυμνάσια, Γενικά και Επαγγελματικά Λύκεια Π.Ε Λασιθίου  Κοιν. :   1. Περιφερειακή Δ/νση Π/θμιας & Δ/θμιας Εκπαίδευσης Κρήτης 2. Προϊστάμενος Επιστημ.& Παιδαγ. Καθοδήγησης Π/θμιας και Δ/θμιας Εκπ/σης 3. Δ/νση Π/θμιας και Δ/θμιας Εκπ/σης Π.Ε Λασιθίου |

**Θέμα: «Ενημέρωση για τις εκπαιδευτικές δράσεις στο 6ο Μαθητικό Φεστιβάλ Ψηφιακής Δημιουργίας στον Αγ. Νικόλαο»**

Στο πλαίσιο του **6ου Μαθητικού Φεστιβάλ Ψηφιακής Δημιουργίας** **(**[**www.digifest.info**](http://www.digifest.info/)**)** την **Τετάρτη 6 Απριλίου 2016 στον Αγ. Νικόλαο** θα διεξαχθούν 3 εργαστήρια για μαθητές, καθώς και δραστηριότητες κιναισθητικού τύπου στην κεντρική αίθουσα του φεστιβάλ.Το Φεστιβάλ **για τον Άγιο Νικόλαο θα διεξαχθεί την Τετάρτη 6 Απριλίου 2016 και ώρες από 09:00 π.μ. έως 15:00 μ.μ**, στο Τμήμα Διοίκησης Επιχειρήσεων του ΤΕΙ Κρήτης με έδρα τον Άγιο Νικόλαο, στα Λακώνια, και στον ίδιο χώρο θα λάβουν χώρα τα τρία εργαστήρια και οι δραστηριότητες Πληροφορικής. Ειδικότερα, θα διεξαχθούν οι παρακάτω δράσεις:

1. **Εργαστήριο** “***Σχεδιασμός γραφικών στο Inkscape***”: Το Inkscape είναι ένα πρόγραμμα σχεδιασμού γραφικών. Μπορεί να το χρησιμοποιήσει κανείς για να δημιουργήσει αφίσες, εικονίδια, σχεδιαγράμματα, εικονογραφήσεις και οτιδήποτε σχεδιαστικό. Στο εργαστήριο, οι μαθητές θα έρθουν σε επαφή με τα βασικά του χαρακτηριστικά και θα πάρουν μια γεύση από τον τρόπο με τον οποίο δημιουργούνται τα γραφιστικά αντικείμενα που βλέπουν παντού γύρω τους.

**Εισηγητές**: Β. Βασιλάκης – Γ. Μπουκέας, Εκπαιδευτικοί Πληροφορικής, μέλη του Συλλόγου Εκπαιδευτικών Πληροφορικής Χίου.

**Έναρξη**: 09:30

**Διάρκεια**: 1 ώρα (λήξη 10:30)

**Χώρος διεξαγωγής**: Εργαστήριο 4 του ΤΕΙ

**Δήλωση συμμετοχής**: Απαραίτητη έως 1 Απριλίου 2016

<http://goo.gl/forms/OtsOGe65H1>

1. **Εργαστήριο** “***Εισαγωγή στην 3Δ εκτύπωση***”: Στο εργαστήριο οι μαθητές θα γνωρίσουν την τρισδιάστατη εκτύπωση καθώς και διάφορες μεθόδους και υλικά που χρησιμοποιούνται. Θα έρθουν σε επαφή με τα προγράμματα, τα αποθετήρια και τον 3Δ εκτυπωτή και θα συμμετέχουν στη διαδικασία εκτύπωσης 3Δ αντικειμένων.

**Εισηγητής**: Δ. Κουκουλάκης, Commons Lab.

**Έναρξη**: 09:30

**Διάρκεια**: 1 1/2 ώρες (λήξη 11:00)

**Χώρος διεξαγωγής**: Εργαστήριο 2 του ΤΕΙ

**Δήλωση συμμετοχής**: Απαραίτητη έως 1 Απριλίου 2016.

<http://goo.gl/forms/OtsOGe65H1>

1. **Εργαστήριο** “***Μια γεύση από Python***”: Η Python είναι μια από τις πέντε δημοφιλέστερες γλώσσες προγραμματισμού στον κόσμο. Χρησιμοποιείται ακόμα και στη Google και τη NASA, αλλά θεωρείται μια εξαιρετική γλώσσα για αρχάριους. Σε αυτό το εργαστήριο οι μαθητές θα πάρουν μια μικρή γεύση από την Python, αναπτύσσοντας ένα μικρό διασκεδαστικό πρόγραμμα, χρησιμοποιώντας μια πραγματική γλώσσα προγραμματισμού. [Απευθύνεται κυρίως σε μαθητές Λυκείου].

**Εισηγητές**: Β. Βασιλάκης – Γ. Μπουκέας, Εκπαιδευτικοί Πληροφορικής, μέλη του Συλλόγου Εκπαιδευτικών Πληροφορικής Χίου.

**Έναρξη**: 12:00

**Διάρκεια**: 2 ώρες με ένα μικρό διάλειμμα (λήξη 14:00)

**Χώρος διεξαγωγής**: Εργαστήριο 4 του ΤΕΙ

**Δήλωση συμμετοχής**: Απαραίτητη έως 1 Απριλίου 2016.

<http://goo.gl/forms/OtsOGe65H1>

1. “***Διασκεδάζω με την Επιστήμη των Υπολογιστών***": Οι δραστηριότητες «Διασκεδάζω με την Επιστήμη των Υπολογιστών» διδάσκουν Πληροφορική μέσα από παιχνίδια και γρίφους που περιλαμβάνουν χαρτιά, κορδόνια, μαρκαδόρους και πολύ τρέξιμο. Οι δραστηριότητες εισάγουν τους μαθητές στις υποκείμενες έννοιες χωρίς τους αντιπερισπασμούς και τις τεχνικές λεπτομέρειες που συνήθως συνοδεύουν τους υπολογιστές.

**Εισηγητές**: Β. Βασιλάκης – Γ. Μπουκέας, Εκπαιδευτικοί Πληροφορικής, μέλη του Συλλόγου Εκπαιδευτικών Πληροφορικής Χίου.

**Έναρξη**: 10:45

**Διάρκεια**: 1 ώρα (λήξη 11:45)

**Χώρος διεξαγωγής**: Κεντρική αίθουσα

**Δήλωση συμμετοχής**: έως 1 Απριλίου 2016

<http://goo.gl/forms/OtsOGe65H1>

Οι μαθητές που ενδιαφέρονται να παρακολουθήσουν ένα ή περισσότερα εργαστήρια, θα πρέπει να συμπληρώσουν ηλεκτρονικά την αντίστοιχη [φόρμα συμμετοχής](http://goo.gl/forms/OtsOGe65H1) (<http://goo.gl/forms/OtsOGe65H1>) επιλέγοντας ποιό ή ποιά εργαστήρια θέλουν να παρακολουθήσουν έως και την Παρασκευή **1 Απριλίου 2016.**

Λόγω των περιορισμών που θέτουν τα εργαστήρια, μετά από κλήρωση, θα ανακοινωθεί λίστα συμμετεχόντων μαθητών στον δικτυακό τόπο [**dide.las.sch.gr**](http://dide.las.sch.gr/) **και στα σχολεία** τη Δευτέρα **4 Απριλίου 2016.** Για τις Δραστηριότητες «Διασκεδάζω με την Επιστήμη των Υπολογιστών» δεν υπάρχει περιορισμός εγγραφών.

**Παρακαλούνται οι κ.κ. Διευθυντές των Σχολείων σε συνεργασία με τους εκπαιδευτικούς Πληροφορικής να ενημερώσουν όλους τους μαθητές και να τους συνδράμουν στην υποβολή της αίτησής τους, όπου αυτό είναι απαραίτητο.**

Γιώργος Πανσεληνάς

Σχολικός Σύμβουλος Πληροφορικής